## סימן ה. בדין יצא מחותך, כט ע"א

א. יצא מחותך או מסורס וכו'. א"ר אלעזר: אפילו הראש עמהן, ור' יוחנן אמר: לא שנו אלא שאין הראש עמהן, אבל הראש עמהן. (הראש פוטר) +מסורת הש"ס: [הרי הוא כילוד]+. לימא בדשמואל קמיפלגי, דאמר שמואל: אין הראש פוטר בנפלים. בשלם - דכולי עלמא לא פליגי, כי פליגי - במחותך. דמר סבר: בשלם הוא דקחשיב, במחותך - לא קחשיב. ומר סבר: במחותך נמי חשיב. (לישנא אחרינא: טעמא - דיצא מחותך או מסורס, הא כתקנו - הראש פוטר, תרוייהו לית להו דשמואל, דאמר שמואל: אין הראש פוטר בנפלים).

ב. איכא דמתני לה להא שמעתתא באפי נפשה, א"ר אלעזר: אין הראש כרוב אברים, ורבי יוחנן אמר: הראש כרוב אברים; וקמיפלגי בדשמואל.

ג. תנן: יצא מחותך או מסורס, משיצא רובו - הרי הוא כילוד. מדקאמר מסורס מכלל דמחותך - כתקנו, וקאמר משיצא רובו - הרי זה כילוד. קשיא לרבי יוחנן! אמר לך רבי יוחנן: אימא יצא מחותך ומסורס. והא או קתני! הכי קאמר: יצא מחותך או שלם, וזה וזה מסורס - משיצא רובו הרי זה כילוד.

ד. אמר רב פפא: כתנאי; יצא מחותך או מסורס - משיצא רובו הרי הוא כילוד, רבי יוסי אומר: משיצא כתקנו. מאי קאמר? אמר רב פפא, הכי קאמר: יצא מחותך ומסורס - משיצא רובו הרי הוא כילוד, הא כתקנו - הראש פוטר, רבי יוסי אומר - משיצא רובו כתקנו.

ה. מתקיף לה רב זביד: מכלל דבמסורס - רובו נמי לא פוטר, הא קי"ל דרובו ככולו!

ו. אלא אמר רב זביד, הכי קאמר: יצא מחותך ומסורס - משיצא רובו הרי זה כילוד, הא כתקנו - הראש פוטר. רבי יוסי אומר: משיצא כתקנו לחיים.

ז. תניא נמי הכי, יצא מחותך (או) מסורס - משיצא רובו הרי זה כילוד, הא כתקנו - הראש פוטר, ר' יוסי אומר: משיצא כתקנו לחיים. ואיזהו כתקנו לחיים - משיצא רוב ראשו. ואיזהו רוב ראשו? ר' יוסי אומר: משיצאו צדעיו, אבא חנן משום ר' יהושע אומר: משיצא פדחתו, וי"א: משיראו קרני ראשו.

#### מחלוקת ר"א ור"י (סעיפים א-ב)

לפי המסורת הראשונה (סעיף א) המחלוקת היא דווקא במחותך, ולפי המסורת השניה (סעיף ב) הם נחלקו גם בנפל. מכל מקום לשתי הלישנות נחלקו על מחותך [כך מפורש ברש"י, וכך מוכח מהמשך הסוגיא (סעיף ד)]. גוף המחלוקת: האם מחותך נחשב ילוד כבר ביציאת הראש (כמו ולד רגיל) או דווקא ביציאת רובו. פשוט שנחלקו דווקא כשהמחותך יצא דרך ראשו, שהרי אם יצא דרך רגליו הראש יוצא רק בסוף, ולכן לכו"ע במקרה כזה הוא נחשב ילוד רק ביציאת רובו. כדי להבהיר את השלבים הבאים בסוגיא נתמקד במחלוקת על מחותך, ולא נעסוק בדיון על נפל.

נציג את המחלוקת בטבלה הבאה:

הגדרת הלידה

|  |  |  |
| --- | --- | --- |
|  | שלם | מחותך |
| כתקנו | ראשו | מחלוקת:  ר"א – רובו  ר"י - ראשו |
| מסורס | רובו | רובו |

#### ניתוח המשנה, סעיף ג

מפשטות לשון המשנה, 'מחותך או מסורס עד שיצא רובו', עולה, שמחותך כולל את כל הטור השמאלי, ומסורס כולל השורה התחתונה, ודינם ברוב, כל שהמשבצת השמאלית עליונה כשיטת ר"א.

ר"י לשיטתו מוכרח לדחוק במשנה: 'מחותך' היינו מחותך ומסורס (שמאלית תחתונה), 'או מסורס' היינו שלם ומסורס (ימנית תחתונה), ואין אם כן דיון מפורש לדין השמאלית עליונה.

#### ניתוח הברייתא, סעיפים ד-ז [ע"פ שיטת רש"י]

שיטת ת"ק בברייתא זהה לשיטת משנתנו (לפי הסברו של רבי יוחנן): מחותך דינו ברוב רק אם הוא גם מסורס (שמאלית תחתונה), ומכאן ניתן לדייק שבשמאלית עליונה הוי ילוד בראשו כרבי יוחנן.

רבי יוסי, לפי הסברו של רב פפא (סעיף ד), חולק על הדין המפורש בדברי ת"ק, דהיינו על המשבצת השמאלית תחתונה, מפני שלשיטתו במחותך אפילו רובו לא מספיק אלא כשיצא כתקנו, ומשמעות כתקנו היא לא מסורס, דהיינו שמאלית עליונה. לפי זה רבי יוסי כביכול 'נטל' את הדין 'רובו' מהמשבצת השמאלית תחתונה והעביר אותו למשבצת השמאלית עליונה, ומכאן שהוא חולק הן על השמאלית תחתונה, והן על השמאלית עליונה:

ת"ק רבי יוסי

|  |  |  |  |  |  |  |
| --- | --- | --- | --- | --- | --- | --- |
|  | שלם | מחותך |  |  | שלם | מחותך |
| כתקנו | ראשו | ראשו |  | כתקנו | ראשו | רובו |
| מסורס | רובו | רובו |  | מסורס | רובו | ? |

רב זביד מקשה על ר"פ (סעיף ה) מהמשבצת השמאלית תחתונה: לא יתכן שרוב לא מספיק, שהרי רובו ככולו (רש"י), ועל כן הוא מסביר את רבי יוסי באופן שונה: כיוון שמדברי ת"ק נתן לדייק שבשמאלית עליונה הדין הוא ראשו רבי יוסי הגיב רק על הדיוק וטען שדין ראשו לא נאמר על מחותך אלא על כתקנו וכאן משמעות כתקנו הוא לחיים, דהיינו שלם. לפי זה רבי יוסי כביכול 'נטל' את דין ראשו מהמשבצת השמאלית עליונה והעבירו לימנית עליונה. גם לפי ההסבר של ר"פ רבי יוסי נחלק על ת"ק בשמאלית עליונה, ואולי אין כלל הבדל ביניהם בנתוח המחלוקת מבחינה הלכתית (שיכול להיות שאף ר"פ יסכים שר"י מודה בשמאלית תחתונה), כפי שנציג בטבלה של שיטת ר"ז:

ת"ק רבי יוסי

|  |  |  |  |  |  |  |
| --- | --- | --- | --- | --- | --- | --- |
|  | שלם | מחותך |  |  | שלם | מחותך |
| כתקנו | ראשו | ראשו |  | כתקנו | ראשו | רובו |
| מסורס | רובו | רובו |  | מסורס | רובו | רובו |

ההבדל בין ר"ז לר"פ הוא בפרשנות הטקסטואלית של הברייתא:

לר"פ רבי יוסי הגיב ישירות על השמאלית תחתונה ורק כתוצאה מכך הזכיר גם את השמאלית עליונה (ונחלק בה!), ואילו לר"ז ר"י הגיב ישירות על השמאלית עליונה, וכתוצאה מכך הזכיר גם את הימנית עליונה.